Public procurement notice: Contract Notice
Published: 2019-01-21
Buyer: Περιφέρεια Κρήτης
Country: GR
Contract type: Services
Procedure: Open procedure
CPV classification: 72400000 | 79340000 | 92111200
Estimated value: 808180.64 EUR
Submission deadline: 2019-02-20
Award criteria: The most economic tender

Technical requirements: «Γενική καμπάνια προώθησης και προβολής» (Υποέργο 3), στο πλαίσιο της Πράξης: «Δράσεις τουριστικής προβολής Περιφέρειας Κρήτης 2019 - 2021», κωδικός πράξης (ΟΠΣ) 5031723, στο Ε.Π. «Κρήτη 2014 - 2020», συνολικού προϋπολογισμού 1 002 144,01 EUR, συμπεριλαμβανομένου ΦΠΑ.
Δημιουργία νέου πρωτότυπου υλικού και αξιοποίηση υφιστάμενου υλικού, με νέους συνδυασμούς και παραγωγή νέων προωθητικών βίντεο της Κρήτης, και ραδιοφωνικών spots, σύμφωνα με τη στρατηγική μάρκετινγκ της Περιφέρειας και με βάση, σαφώς, τεκμηριωμένων σεναριακά ιδεών. Δημιουργία διαφορετικών video, spots και animation εξαιρετικής ποιότητας, με σύγχρονες μεθόδους και προσθήκη υποτίτλων, όπου είναι αναγκαίο και πρωτότυπης μουσικής. Θα μπορούν να αναρτηθούν τόσο στη διαδικτυακή πλατφόρμα, όσο και σε άλλα κανάλια προβολής. H βασική ιδέα των video και radio spots θα είναι: «Φιλοξενία και 4 Εποχές».
Αντικείμενο της Δράσης είναι η παραγωγή φωτογραφιών, για τον εμπλουτισμό τής media gallery τής Περιφέρειας Κρήτης. Λόγω της μεγάλης σημασίας του φωτογραφικού υλικού, στην επιτυχία και αποτελεσματικότητα της διαφημιστικής καμπάνιας, πρέπει να δοθεί ιδιαίτερη σημασία στην ποιότητα των φωτογραφιών. Το αποτέλεσμα θα πρέπει να καλύπτει τόσο θεματολογικά, όσο και γεωγραφικά, όλη την Περιφέρεια Κρήτης.
Δράση 1: Διαφημιστικός χώρος και χρόνος, σε ελληνικά και διεθνή Μ.Μ.Ε., και παρουσία σε χώρους μαζικής προσέλευσης, σε μέσα μεταφοράς και υπαίθρια διαφήμιση.
Η διαφημιστική καμπάνια θα περιλαμβάνει την προβολή της Περιφέρειας Κρήτης σε ραδιοτηλεοπτικά μέσα, έντυπα και διαδίκτυο, σε εγχώρια και διεθνή Μ.Μ.Ε.. Για τη συγκεκριμένη δράση, απαιτείται η κατάρτιση και υλοποίηση τεκμηριωμένου, αναλυτικού πλάνου δημοσιότητας. Για την επίτευξη των μέγιστων αποτελεσμάτων, προβλέπεται η παρουσία της Περιφέρειας Κρήτης σε διεθνή, αλλά και ελληνικά παραδοσιακά μέσα μαζικής ενημέρωσης, και σε εθνικά και διεθνή διαδικτυακά μέσα ενημέρωσης, που ασκούν επιρροή και διαμορφώνουν την κοινή γνώμη στις στοχευμένες αγορές προέλευσης, καθώς και σε βασικά τοπικά παραδοσιακά και διαδικτυακά μέσα ενημέρωσης, χρησιμοποιώντας δημιουργικό περιεχόμενο παγκοσμίου επιπέδου, καθώς και μεγάλης απήχησης χώρο προβολής. Ακόμη, αντικείμενο της Δράσης είναι η αποδοτικότερη τουριστική προβολή της Περιφέρειας Κρήτης, μέσα από την αξιοποίηση σημείων συγκέντρωσης πλήθους με υπαίθρια διαφήμιση και την επιλογή χώρων μαζικής προσέλευσης του κοινού - στόχου, με στοχευμένο μήνυμα (εμπορικά καταστήματα, μετρό, αεροδρόμια, λεωφορεία - στάσεις - ταξί, φεστιβάλ).
Γραφιστική επιμέλεια - δημιουργικό του διαφημιστικού υλικού, για οποιαδήποτε χρήση με τη δημιουργία μακετών στις απαιτούμενες γλώσσες.
Αντικείμενο της Δράσης είναι η καλύτερη και αποδοτικότερη διαχείριση των λογαριασμών, που διαθέτει η Περιφέρεια Κρήτης στα μέσα κοινωνικής δικτύωσης. Στόχος είναι να δημιουργηθούν νέοι λογαριασμοί σε άλλα μέσα κοινωνικής δικτύωσης και να αυξηθεί η επισκεψιμότητα στους υπάρχοντες, όπως ο αριθμός ακολούθων, η αλληλεπίδραση με τους χρήστες των μέσων αυτών και παράλληλα, να ανακατευθύνονται οι χρήστες στη διαδικτυακή πύλη www.incrediblecrete.gr, αλλά και να προωθούνται οι ενέργειες, οι οποίες αφορούν στο πρόγραμμα τουριστικής προβολής και γενικότερα, τον τουρισμό, πολιτισμό και αθλητισμό στην Κρήτη.
Προβολή και ενημέρωση, μέσα από την αποστολή τακτικών και στοχευμένων ενημερωτικών δελτίων, για την καλύτερη δυνατή πρόσβαση σε τουριστικές αγορές και επαγγελματίες του χώρου.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν επαγγελματική δραστηριότητα συναφή με το αντικείμενο των προς παροχή γενικών υπηρεσιών.
Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται, στο Παράρτημα XI του Προσαρτήματος Α΄ του ν. 4412/2016.
Στην περίπτωση οικονομικών φορέων, εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες, που έχουν προσχωρήσει στη Σ.Δ.Σ. ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.
Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.
Ο μέσος ετήσιος κύκλος εργασιών του οικονομικού φορέα, για τις 3 τελευταίες δημοσιευμένες οικονομικές χρήσεις, πρέπει να είναι μεγαλύτερος του 100 % τού προϋπολογισμού τού υπό ανάθεση έργου, για το οποίο καταθέτει προσφορά.
Σε περίπτωση που ο υποψήφιος Ανάδοχος, δραστηριοποιείται για χρονικό διάστημα μικρότερο των 3 διαχειριστικών χρήσεων, τότε ο μέσος κύκλος εργασιών, για όσες διαχειριστικές χρήσεις δραστηριοποιείται, θα πρέπει να είναι μεγαλύτερος του 100 % τού προϋπολογισμού τού έργου.
Σε περίπτωση ενώσεων / κοινοπραξιών, που υποβάλλουν προσφορά, τα ανωτέρω κριτήρια χρηματοοικονομικής ικανότητας ελέγχονται για τους συμμετέχοντες σε αυτές, αθροιστικά.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν επαγγελματική δραστηριότητα συναφή με το αντικείμενο των προς παροχή γενικών υπηρεσιών. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται, στο Παράρτημα XI του Προσαρτήματος Α΄ του ν. 4412/2016. Στην περίπτωση οικονομικών φορέων, εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες, που έχουν προσχωρήσει στη Σ.Δ.Σ. ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.

Award value: 808180.64